text: To brande ved Haderslev: Ishus og medisterpølse udbrændte
  17 august 2015 kl. 04.35
  Et gammelt ishus ved Sønderballe Strand ved Haderslev udbrændte natten til mandag. Brandårsagen er ikke klarlagt.
  - Vi fik meldingen kl. 1.32, oplyser vagtchefen hos Syd- og Sønderjyllands Politi til TV SYD. Der var ingen tilskadekomne.
  Politiet ved ikke, hvordan branden er opstået.
  Det ved man til gengæld omkring en brand i et hus i Marstrup ved Haderslev søndag aften. Det viste sig nemlig, at det var en medisterpølse, som var brændt på.
  Og pølsen var blevet meget sort, og der havde været så meget røg i køkkenet, at beboeren blev kørt til sygehuset til observation for røgforgiftning, oplyser politiet på Twitter.
  Brand i hus i Marstrup ved Haderslev viste sig at være en medisterpølse der var brændt på. Beboeren kørt til kontrol på sygehuset. #politidk
  
  